b'\n_START_ARTICLE_\nGeorg E. Hansen\n_START_SECTION_\nLivshistorie\n_START_PARAGRAPH_\nHans bror N.C. Hansen var portr\xc3\xa6tmaler og fotograf og begge indgik fra 1867 i firmaet Hansen, Schou & Weller i kompagniskab med Albert Schou og Clemens Weller._NEWLINE_Georg E. Hansen var fra N\xc3\xa6stved og l\xc3\xa6rte kunsten at lave daguerreotypier fra sin fader, foregangsmanden C.C. Hansen, der var begyndt p\xc3\xa5 denne teknik i 1849. I 1854 hjalp han faderen med at etablere et atelier i haven bag Thotts Pal\xc3\xa6 p\xc3\xa5 Kongens Nytorv. Han havde desuden hjembragt nyt udstyr fra Tyskland._NEWLINE_I 1856 \xc3\xa5bnede han sig eget fotografiske atelier, der i begyndelsen l\xc3\xa5 i Bredgade 22, senere nr. 61 i samme gade og senere i \xc3\x98stergade 54._NEWLINE_Senere blev Hansen kgl. hoffotograf og tog i den egenskab portr\xc3\xa6tter af kongehusene i Danmark, Storbritannien, Rusland og Gr\xc3\xa6kenland. S\xc3\xa6rligt visitkort var en succes hos de kongelige, og det ansl\xc3\xa5s, at han solgte omtrent 37.000 portr\xc3\xa6tkopier af prinsesse Alexandra af Danmark, da hun giftede sig med den fremtidige Edvard 7. af Storbritannien i 1863. Han vandt pr\xc3\xa6mier p\xc3\xa5 verdensudstillingen i London (1862) og en udstilling i Berlin (1865)._NEWLINE_H.C. Andersen havde stor interesse for fotografi, og der findes mange optagelser af digteren._NEWLINE_Flere gange poserede han for Georg E. Hansen i tidsrummet 1860 til 1874. I et dagsbogsnotat for 19. juli 1862 skriver Andersen: "Gik til Hansen som photographerede mig; fik 24 Portr\xc3\xa6tter".'